?Hu i Stap Mekem Samting We Jehova i Wantem?
Ol Witnes blong Jehova oli stap long bitim 230 kantri long wol. Oli kamaot long ol defdefren laen mo ol defren kaen laef. ?Wanem i mekem se oli save joen gud? ?Ol Witnes blong Jehova, oli wanem kaen man?
?Wanem Samting We God i Wantem?
!God i wantem we yumi laef olwe long paradaes long wol! Long paradaes ya bambae i gat pis mo glad.
?Ol Witnes Blong Jehova Oli Wanem Kaen Man?
?Yu yu save sam Witnes blong Jehova? Maet yu storian finis wetem wan Witnes. Maet i gat wan Witnes i stap klosap long haos blong yu, no i wok wetem yu, no i skul wetem yu. ?Ol Witnes oli wanem kaen man? ?From wanem oli talemaot bilif blong olgeta long ol man?
?From Wanem Oli Tekem Nem Ya Witnes Blong Jehova?
Plante man oli ting se Witnes blong Jehova i nem blong wan niufala skul. Be bitim 2,700 yia bifo, wan man blong raetem Baebol i talem se ol man blong tru God oli “witnes” blong hem.
?Oli Faenem Trutok Blong Baebol Olsem Wanem?
Baebol i talem se afta we Jisas i ded, sam Kristin bambae oli girap, oli tijim ol man long ol giaman bilif. Wok blong olgeta ya bambae i jenisim trutok blong Baebol.
?Oli Wokem Baebol Ya New World Translation From Wanem?
Long ol yia bifo, ol Witnes blong Jehova oli yusum plante defren Baebol. Oli printim mo oli givimaot ol Baebol ya tu. Be oli luksave se ol man oli nidim wan Baebol we i givhan moa long olgeta blong “oli save trutok.” Hemia nao samting we God i wantem.
?Yu Kasem Wanem Long Ol Miting?
Plante man oli no moa go long jos, from we oli no kasem ansa blong ol kwestin blong olgeta. I gud yu joen long ol miting blong ol Witnes blong Jehova. ?Blong wanem? ?Bambae yu kasem wanem long ol miting ya?
?Yumi Joen Wanples Blong Wanem?
Ol Witnes blong Jehova oli go long ol miting blong olgeta evri wik, nating se oli mas wokbaot long bus no i gat bigfala ren. Samfala we oli wok fuldei oli taed, mo oli kasem ol defdefren trabol long laef blong olgeta. Be oli traehad yet blong joen wanples wetem ol Kristin brata mo sista blong olgeta. ?From wanem?
?Ol Miting Oli Olsem Wanem?
Long ol miting we ol Kristin oli mekem long taem bifo, oli singsing, mo oli prea, mo oli ridim Baebol, mo oli tokbaot ol save blong Baebol. Long taem blong yumi, ol Witnes oli mekem sem mak.
?From Wanem Yumi Jenis Gud Blong Kam Long Miting?
Yu traem lukluk ol pija ya. Ating yu luk se ol Witnes blong Jehova oli jenis gud taem oli kam long miting blong olgeta. ?From wanem?
?Yu Mas Mekem Wanem Blong Rerem Ol Miting?
Sipos ol Witnes blong Jehova oli stadi Baebol wetem yu, ating yu stap traehad blong rerem stadi blong yu. I gud yu rerem ol miting tu. Be yu mas gat wan gudfala program.
?Famle Wosip i Wan Taem Blong Mekem Wanem?
Stat long taem bifo, Jehova i wantem we olgeta long famle oli joen wanples blong mekem ol samting. Olsemia, oli fren gud wetem Hem, mo oli fren gud insaed long famle.
?Ol Asembli Oli Givhan Long Yumi Olsem Wanem?
Ol man long ol pija ya oli glad tumas. ?Oli glad from wanem? From we oli stap long wan asembli blong ol Witnes blong Jehova. God i talem long ol man blong hem bifo se oli mas mekem asembli tri taem long wan yia. Olsem olgeta ya, yumi tu yumi glad blong joen wanples long ol bigfala grup.
?Yumi Mekem Wok Blong Prij Olsem Wanem?
Smoltaem bifo we Jisas i ded, hem i talem se: ‘Gud nius ya blong kingdom, bambae oli mas talemaot long olgeta ples long wol, blong oli witnes long olgeta man long wol. Nao biaen, bambae en blong wol i save kam.’
?Wanem Ya Wan Paenia?
Plante taem, tok ya “paenia” i minim man blong brekem bus, mo i openem rod blong ol narafala oli save go. Jisas i olsem wan paenia. Hem i kamdaon long wol ya blong prij mo blong openem rod blong ol man oli save kasem laef.
?Ol Misinari Oli Mekem Wanem?
?Yu ting se i isi blong lego famle blong yu mo ples blong yu, blong yu go talemaot gud nius long narafala kantri? Ating i no isi, be plante taosen Witnes oli mekem samting ya finis. I olsem we oli talem se: “!Mi ya, mi save go! !Yu sanem mi!”
?Ol Elda Oli Mekem Wanem Wok?
Long skul blong ol Witnes blong Jehova, i no gat ol pasta mo pris we oli kasem pei. Be i gat ol man we oli mekem wok blong elda, olsem long taem blong ol Kristin bifo. Olgeta oli mas gat ol fasin we Baebol i talem se oli stret long ol elda.
?Ol Man Blong Givhan Oli Mekem Wanem Wok?
Baebol i tokbaot tu grup blong Kristin man we oli lukaot long ol wok long kongregesen, hemia ol elda mo ol man blong givhan.
?Ol Elda We Oli Goraon Long Ol Kongregesen Oli Mekem Wanem?
Plante taem Baebol i tokbaot tufala man ya Banabas mo aposol Pol, we tufala i goraon blong visitim ol kongregesen. ?Tufala i mekem wok ya from wanem?
?Taem i Gat Wan Disasta, Yumi Mekem Wanem?
Taem disasta i kasem wan ples, wantaem nomo ol Witnes blong Jehova oli mekem plan blong givhan long ol brata we oli trabol.
?Hu Ya Slef We i Stret Mo Waes?
Smoltaem bifo we Jisas i ded, hem i storian wetem fo disaepol ya blong hem, Pita, mo Jemes, mo Jon, mo Andru. Jisas i stap tokbaot saen we bambae i soemaot long ol las dei se hem i stap.
?Hed Kampani i Mekem Wanem Wok?
Long taem bifo, wan smol grup blong “ol aposol mo ol elda” oli wok olsem Hed Kampani. Oli mekem ol bigfala desisen long nem blong ful kampani blong ol Kristin we tabu spirit i makemaot olgeta.
?Betel Hem i Wanem?
Betel i wan tok long lanwis Hibru, we i min se “Haos blong God.” Nem ya i stret nomo long ol haos we ol Witnes oli yusum long olgeta ples blong wol olsem ol hed ofis blong olgeta.
?Oli Mekem Wanem Wok Long Hed Ofis Blong Kantri?
Olgeta long Betel oli mekem ol defdefren wok blong givhan long wok blong prij long wan kantri no long plante kantri. Samfala oli tanem tok i go long narafala lanwis.
?Ol Witnes Oli Wokem Ol Buk Olsem Wanem?
Ol Witnes oli wantem talemaot “gud nius” long ‘olgeta man long wol, long evri kala, mo kantri, mo laen, mo lanwis.’ Taswe oli wokem ol buk long bitim 600 lanwis.
?Ol Witnes Oli Kasem Mane Olsem Wanem?
Evri yia, ol Witnes blong Jehova oli printim mo givimaot plante milian Baebol mo buk we oli no askem man blong pem. Oli bildim mo fiksimap ol Haos Kingdom blong olgeta mo ol Hed Ofis.
?Ol Witnes Oli Wokem Ol Haos Kingdom Blong Wanem Mo Olsem Wanem?
Long Haos Kingdom, bigfala tijing blong Baebol we ol Witnes oli tokbaot, hemia Kingdom blong God. Taem Jisas i stap long wol, hem i talemaot Kingdom ya.
?Yumi Mekem Wanem Blong Lukaot Gud Long Haos Kingdom?
Evri Haos Kingdom blong ol Witnes blong Jehova i karem tabu nem blong hem. Taswe, taem yumi joen long wok blong klinim, mo flasem, mo fiksimap Haos Kingdom, hemia wan blesing.
?Laebri Blong Haos Kingdom i Save Givhan Long Yu?
?Yu yu wantem lukaot moa save long Baebol? ?Yu wantem save moa long wan vas, no long wan man, no long wan ples, no long wan narafala samting we Baebol i tokbaot?
?Bambae Yu Faenem Wanem Save Long Intenet?
Jisas i talem long ol man blong hem se: ‘Yufala i mas letem laet i saenaot i kasem ol man, blong oli save luk ol gudgudfala wok we yufala i stap mekem. Nao bambae olgeta oli save leftemap nem blong Papa blong yufala, we i stap long heven.’
?Bambae Yu Yu Mekem Samting We Jehova i Wantem?
I gud yu gohed blong kasem save long God, mo yu tokbaot samting we yu lanem long ol famle mo ol fren blong yu. I gud yu joen tu long ol miting blong ol Witnes.
tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tsn_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn